Ek sukkel steeds om oor Mentje te praat - so diep het hierdie wonderlike historiese verhaal my geraak. Volg Mentje, alleen gelaat in die midde van die Tweede wêreld oorlog deur haar ontberinge. Wat veral opval is Mentje se besondere gees en wil vir oorlewing ten spyte van die hartseer omstandighede wat haar omring. Die geskiedenis het my so gefasineer dat ek gaan oplees het oor dele daarvan. Die tweede in 'n trilogie (na "Immer Wes") is dit 'n sensitiewe verhaal wat boei tot die einde.
Moordhuis is 'n uiters slim , uiters spannende boek wat my vasgenael gehou het elke oomblik van die eerste tot die laaste bladsy. Ek lees baie krimies 'n jaar en as een van hulle my beste boeke lys maak moet jy weet dit is die beste van die beste.
Ek het die reisverhaal en stap deur die Camino geweldig geniet miskien omdat dit vir my ook 'n bucket list item is. Dit was heerlik om saam met Ernst te reis nie net die fisiese nie maar ook geestelike moderne wêreld de -toks.